โฆษก ศบค. แถลงตัวเลขผู้ติดเชื้อเพิ่ม 32 คน โดยวันนี้ไม่มีผู้เสียชีวิตเพิ่ม
โฆษก ศบค. แถลงตัวเลขผู้ติดเชื้อเพิ่ม 32 คน โดยวันนี้ไม่มีผู้เสียชีวิตเพิ่ม น.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด19) หรือ ศบค. แถลงสถานการณ์โรคโควิด-19 ว่า วันนี้ไม่มีผู้เสียชีวิตเพิ่ม ทำให้ผู้เสียชีวิตสะสมยังคงเดิมที่ 47 ราย ผู้ป่วยรายใหม่เพิ่ม 32 คน รวมผู้ป่วยสะสม 2,765 คน หายป่วยเพิ่มขึ้น 141 คน รวมผู้ที่หายป่วยแล้ว 1,928 คน โดย 1 ใน 4 ของผู้ป่วยอยู่ในช่วงอายุ 20-29 ปี เฉลี่ยอายุผู้ป่วยมากที่สุด 39 ปี ซึ่งผู้ป่วยรายใหม่ส่วนใหญ่อยู่ในกรุงเทพฯ โดยเป็นผู้ที่สัมผัสกับผู้ป่วยยืนยันก่อนหน้านี้ 18 ราย สำหรับจังหวัดที่ไม่มีผู้ป่วยเพิ่มในช่วง 14 วันที่ผ่านมาอยู่ที่ 33 จังหวัด ขณะที่พื้นที่ภาคใต้มีตัวเลขผู้ป่วยเริ่มลดลงแล้ว